## La Generalitat organitza una jornada per a analitzar l’impacte del turisme esportiu a la Marina Alta

*** La consellera Nuria Montes assistix a la sessió d’obertura el 12 de juny en el Parador de Xàbia de la jornada ‘Mitjans de comunicació i turisme esportiu’
* El director de la Volta Ciclista a la Comunitat Valenciana, Ángel Casero, abordarà com la comarca s’ha convertit en pista d’entrenament de l’elit mundial del ciclisme i el seu impacte en el turisme**

La consellera d’Innovació, Indústria, Comerç i Turisme, Nuria Montes, assistirà a l’obertura, el pròxim 12 de juny en el Parador de Xàbia, de la jornada ‘Mitjans de comunicació i turisme esportiu. Com la Marina Alta es convertix en notícia a través de l’esport’.

La jornada, de lliure accés, consta de quatre ponències on s’analitzaran diferents proves esportives que se celebren a la Marina Alta i s’abordarà com s’ha consolidat la comarca com a destinació per a l’entrenament de l’elit del ciclisme.

La primera de les ponències abordarà les claus de l’èxit mediàtic internacional de la Marató València Trinidad Alfonso Zurich. Esta primera exposició la farà Juan Botella, gerent de l’SD Correcaminos que organitza cada any la competició, i Álex Heras, director de Comunicació de València Ciudad del Running.

Després d’esta primera ponència, es parlarà de les proves esportives que estan en constant creixement o que també destaquen per la seua singularitat. En concret, s’analitzaran les ‘Granadella Trail de Xàbia’, organitzat pel Club Esportiu Llebeig, i el ‘Triatló Teulada-Moraira’, que fa una setmana celebrava una primera edició d’èxit.

En la tercera ponència s’analitzarà com la Marina Alta s’ha consolidat com a destinació d’entrenament de l’elit del ciclisme i, per a fer-ho, es comptarà amb la intervenció d’Ángel Casero, exciclista professional, campió de la Vuelta a Espanya 2002 i director de la Volta Ciclista a la Comunitat Valenciana; Aritz Arberas, director esportiu i preparador físic del Lidl-Trek, i Alejandro García, director del Parador de Xàbia, on es desenvoluparà esta jornada.

Finalment, la jornada es tancarà amb una ponència que abordarà l’esport popular com a nexe d’unió d’una comunitat, que farà el president del Circuit a Peu Marina Alta, Juan Zaragozí.

Fecha: 09/06/2024